سەید محەممەد سەفایی

محەممەد ئەحمەدی ناسراو بە سەید محەممەدی سەفایی (لەدایکبووی ١٩٣٢ لە ساینقەڵا - کۆچی دواییی ٢١ی تشرینی دووەمی ١٩٩٥ لە سەقز) گۆرانیبێژێکی فۆلکلۆری کوردی خەڵکی ڕۆژھەڵاتی کوردستان بوو کە بە شێوازی تایبەتی گۆرانیوتن لە بواری مۆسیقای کوردی لەنێو خەڵکدا ناوبانگی دەرکرد.زندگینامه/بیوگرافی و آثار سیدمحمد صفایی، سایت موزیک کردی، 1400

 ژیان 
سەید محەممەدی سەفایی ساڵی ١٩٣٢ لە گوندی بلووزی سەفاخانەی ناوچەی ھەوشار لەدایکبووە، و نەخوێندەوار بووە. لە قۆناغێکی ژیانیدا ھاوڕێیەتییەکی نزیکی لەگەڵ ھونەرمەند حەسەن زیرەک ھەبووە، بە جۆرێک کە وەک کرێچی لە یەک خانوودا ژیاون لە شاری تیکاب و بیروڕایان لەسەر زمان و گۆرانیی کوردی گۆڕیوەتەوە. سەید محەممەد لە شارەکانی ساینقەڵا و بۆکان و لە شاری سەقز ژیاوە، و زۆربەی تەمەنی لە کوردستان بەسەر بردووە و ژیانی بۆ مۆسیقای ناوخۆییی کوردستان تەرخان کردووە. ئێستاش بنەماڵەکەی لە سەقز دەژین. سەید محەممەدی سەفایی یەکێک بووە لە موریدەکانی تەکیە و خانەقاکان، یەکێک بوو لە شێخ و دەروێشە بەناوبانگەکانی کوردستان، کە دواتر لە ڕێبازی دەروێشەوە ڕووی لە ھونەری گۆرانیوتن کرد. گرنگییەکی زۆری بە پاراستنی زمان و کولتووری کوردی داوە و خاوەنی قوتابخانەیەکی تایبەت بوو لە بواری زمان و مۆسیقای فۆلکلۆری کوردی.

محەممەد سەفایی لە سەردەمی لاوێتیدا کە مورید و دەروێش بوو، حەز لە کچێکی ناوچەکە دەکات و چڕی حەزەکەی بە جۆرێک دەبێت کە داوا لە شێخ بکات کە کچەکەی بۆ بخوازێت؛ بەڵام کاتێک شێخ دەچێت بۆ داخوازیی کچەکە بۆ سەید محەممەد سەفایی و جوانی کچەکە دەبینێت، کچەکە بۆ خۆی دەخوازێت و خێزانی کچەکەش ڕازی دەبن. لەبەر ئەم ھۆکارە سەید محەممەد زۆر توڕە دەبێت و بڕیار دەدات دەست لە دەروێشی ھەڵبگرێت و لە ڕقی شێخ دەبێت بە گۆرانیبێژ.خیانتی که شیخ به سید محمد صفایی خواننده مشهور کورد کرد، پایگاه خبری زریان، ۱۳۹۸ ھەر وەک خۆی ئاماژەی پێکردوە لە یەکێک لە گۆرانییەکانیدا وەک کاردانەوەیەک دەڵێت:

ئەو دەفەشی تا کۆتاییی ژیانی گۆرانی پێ دەوت ھەمان دەفی زەمانی دەروێشیی بوو. ئەمەش وەک تۆڵەکردنەوەیەک بەکاری ھێناوە لەدژی شێخ.

 مردن 
لە ساڵی ١٩٩٤ سەید محەممەد تووشی نەخۆشیی شێرپەنجە دەبێت، و لە ڕێکەوتی ٢١ی تشرینی دووەمی ١٩٩٥دا لە شاری سەقز کۆچی دوایی دەکات. لە شاری سەقز لە گۆڕستانی شاناز بە خاک دەسپێردرێت.

 ئەمانەش ببینە 

 پێڕستی کەسایەتییە کوردەکان

 سەرچاوەکان 

 بەستەرە دەرەکییەکان 
 مۆسیقای کوردی

پۆل:ژەنیارانی کورد
پۆل:کوردەکانی ڕۆژھەڵاتی کوردستان
پۆل:لەدایکبووانی ١٩٣٢
پۆل:مردووانی ١٩٩٤
پۆل:گۆرانیبێژانی پیاوی کورد
پۆل:گۆرانیبێژان بە زمانی کوردی
پۆل:گۆرانیبێژانی کورد
پۆل:خەڵکی سەقز
پۆل:وتارەکان بە بەستەرە دەرەکییە مردووەکان